21. ΝΟΜΟΘΕΤ. ΔΙΑΤΑΓΜΑ υπ’ αριθ. 770 της 17/19 Δεκ. 1970 (ΦΕΚ Α΄ 279) Περί παραγραφής αδικημάτων τινών διαπραχθέντων υπό του Τύπου. Άρθρ.1.-1.Εξαλείφεται δια παραγραφής το αξιόποινον των υπό των διατάξεων των άρθρ. 3 παρ. 2 του Α.Ν. 582/45 ως ετροποποιήθη και 22 και 45 του Ν.Δ. 346/69 προβλεπομένων αδικημάτων. 2.Δικογραφίαι αφορώσαι εις αδικήματα περί ων η ανωτέρω παράγραφος, τίθενται εις το αρχείον δια πράξεως του αρμοδίου Εισαγγελέως. 3.Κύριαι ή παρεπόμεναι ποιναί καταγνωσθείσαι και μή εκτελεσθείσαι μέχρι της δημοσιεύσεως του παρόντος, επί των ως άνω αδικημάτων παραγράφονται και αποβάλλουν την ισχύν των ως προς όλας αυτών τας διατάξεις αιρομένων και των εξ αυτών συνεπειών. Αι καταδικαστικαί αποφάσεις διαγράφονται εκ του ποινικού μητρώου. Άρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 